open-index/open-wikipedia-markdown huggingface dataset:
מיכפל טכנולוגיות

**מיכפל טכנולוגיות בע"מ**, המוכרת בשם המקוצר **מיכפל**, היא חברה ציבורית ישראלית שנוסדה ב-1983 ופעילה בתחומי תוכנה לשכר, נוכחות, חיסכון פנסיוני וניהול משאבי אנוש ותוכנה נוספת לתהליכים עסקיים-פיננסיים. מאז 2017 החברה היא חברה בת של פורמולה מערכות. 

יו"ר החברה הוא מנכ"ל פורמולה מערכות גיא ברנשטיין, ומנכ"לית החברה היא תמי אוחנה קול.

## היסטוריה

החברה נוסדה באוגוסט 1983 בשם **מיכפל מיקרו מחשבים**, כחברה לפיתוח תוכנה לשכר ולהנהלת חשבונות על גבי מחשבים אישיים מדגם IBM PC, המוכרת ללקוחותיה רישיונות לשימוש בתוכנה זו במחשביהם. מייסדי החברה ומנהליה הראשונים הם יוסף לינור ושמואל שקד.

בשנת 2017 רכשה פורמולה מערכות את מלוא ההחזקות בחברה. מאז רכישתה בידי פורמולה מערכות, החברה פועלת באסטרטגיה של צמיחה, בעיקר בדרך של עסקאות מיזוגים ורכישות. אסטרגיה זו הובילה לשלל חברות בנות:
* יוניק תעשיות תוכנה בע"מ (100%): נוסדה ב-1989, נרכשה על ידי מיכפל בנובמבר 2019. עוסקת בפיתוח ומכירה של תוכנת שכר. לקוח מרכזי שלה הוא משרד החינוך, לתשלום שכר למורים שהם עובדיו.
* מידע מחשבים פתרונות תוכנה (ג.ד) בע"מ (60%): נוסדה ב-1991, נרכשה על ידי מיכפל ביולי 2024. עוסקת בפיתוח ומכירה של תוכנה לגיוס וסינון מועמדים.
* ווי- אייטי בע"מ (60%}: נוסדה ב-2007, נרכשה על ידי מיכפל באוקטובר 2024. עוסקת בפיתוח ומכירה של תוכנה לניהול צי רכב.
* משמרות טכנולוגיות בע"מ (70%): נוסדה ב-2017, נרכשה על ידי מיכפל ביולי 2025. עוסקת בפיתוח ומכירה של תוכנה לסידור עבודה אוטומטי.
* פורמלי - מערכות טפסים חכמים בע"מ (100%): נוסדה ב-2009, נרכשה על ידי מיכפל בפברואר 2022. עוסקת בפיתוח ומכירה של תוכנה לעולם הביטוח והבנקאות ותוכנה לניהול תהליכים עסקיים באמצעות טפסים דיגיטליים, חתימה דיגיטלית, הצעת מחיר דיגיטלית וכדומה.
* חשב מערכות מידע (2012) בע"מ (70%): נוסדה ב-2012, נרכשה על ידי מיכפל בינואר 2024. עוסקת בפיתוח ומכירה של תוכנה מבוססת ענן לניהול פעילות פיננסית ועסקית לרואי חשבון, יועצי מס, חשבי שכר, מנהלי חשבונות וחשבים.
* תוכנה לאנשי מקצוע - לירם בע"מ (100%): נוסדה ב-1988, נרכשה על ידי מיכפל במאי 2020. עוסקת בפיתוח ומכירה של תוכנה לניהול פיננסי ותהליכי דיווח, לרואי חשבון, יועצי מס, מנהלי חשבונות, חשבים ומנהלי כספים.
* אמלוג'יק תוכנה בע"מ (75%): נוסדה ב-2012, נרכשה על ידי מיכפל ביוני 2023. עוסקת במתן שירותי פיתוח, יישום, הטמעה ואחזקה של תוכנות ארגוניות המותאמות לצורכי הלקוח.
* פתרונות אפקטיביים בע"מ (80%): נוסדה ב-2002, נרכשה על ידי מיכפל בנובמבר 2018. עוסקת במתן שירותי ייעוץ לארגונים ומנהלים בעיקר בנושאי חסכון בעלויות, שכר, דיני עבודה ורכש.
* קול המס בע"מ: בנובמבר 2020 רכשה חברת פתרונות אפקטיביים 65% ממהבעלות בחברת קול המס, העוסקת בהכשרת חשבי שכר ומנהלי חשבונות, ומספקת שירותי תפעול פנסיוני וחשבות שכר במיקור חוץ.
* פייפרלס הנהלת חשבונות ללא נייר בע"מ (70%): נוסדה ב-2009, נרכשה על ידי מיכפל בדצמבר 2024. מספקת שירותי מחשוב ענן לניהול חשבונות.
* קבוצת צבירן: בנובמבר 2025 רכשה מיכפל 60% מקבוצת צבירן, העוסקת בשכר ובניהול משאבי אנוש, תמורת 48 מיליון ש"ח ועוד 8 מיליון ש"ח המותנים בעמידה ביעדים.

בספטמבר 2025 השלימה החברה הנפקה ראשונה לציבור בהבורסה לניירות ערך בתל אביב, במסגרתה גייסה 300 מיליון ש"ח לפי שווי של 1.07 מיליארד ש"ח (לאחר הכסף).

## קישורים חיצוניים
* 

## הערות שוליים

קטגוריה:פתח תקווה: חברות
קטגוריה:חברות תוכנה ישראליות
קטגוריה:חברות שירותי מחשוב ישראליות
קטגוריה:ישראל: חברות שהוקמו ב-1983
קנאי מיריה

**קנאי מיריה רייס** (בספרדית: **Kenay Myrie Reyes**; נולד ב-6 בספטמבר 2006 באלחואלה שבקוסטה ריקה) הוא כדורגלן קוסטה ריקאי המשחק בעמדת המגן הימני בקבוצת דפורטיבו סאפריסה מליגת העל של קוסטה ריקה ובנבחרת קוסטה ריקה.

## קריירת מועדונים
מיריה גדל במחלקת הנוער של אלחואלנסה, ובשנת 2023 עבר למחלקת הנוער של דפורטיבו סאפריסה, ואף החל להתאמן עם הקבוצה הבוגרת של המועדון. בשנת 2024 החל לשחק בקבוצה הבוגרת של המועדון במסגרת ליגת העל של קוסטה ריקה. ב-13 בדצמבר 2024 חתם על חוזה מקצועני במועדון עד לשנת 2028.

## קריירה בין-לאומית
בחודש נובמבר 2024 זומן מיריה לראשונה לסגל נבחרת קוסטה ריקה עד גיל 20. ב-8 ביוני 2025 ערך את הופעת הבכורה שלו בנבחרת קוסטה ריקה, בניצחון 0–8 על נבחרת איי בהאמה במסגרת מוקדמות מונדיאל 2026.

הוא נכלל בסגל הנבחרת לטורניר גביע הזהב 2025, וערך שתי הופעות בטורניר.

## חיים אישיים
מיריה הוא בנו של רוי מיריה ואחיינו של דאב מיריה, שניהם כדורגלני נבחרת קוסטה ריקה בעבר. אחיו התאום קנאן משחק במחלקת הנוער של דפורטיבו סאפריסה.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:כדורגלני דפורטיבו סאפריסה
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2025
קטגוריה:קוסטה ריקאים שנולדו ב-2006
ניקולאי קראלין

**ניקולאי איוואנוביץ' קראלין** (ברוסית: **Николай Иванович Кралин**; נולד ב-26 בדצמבר 1944 במוסקבה) הוא מחבר אטיודים בשחמט.

קראלין הוכשר כמהנדס חשמל. במשך שנים רבות עבד בספרייה המדעית-טכנולוגית הציבורית הממלכתית של רוסיה (CSCI) במוסקבה, שם הוא מוביל פרויקט מיוחד המספק מידע על שחמט.
מרכז תרבות ומידע לשחמט של הספרייה הציבורית המדעית והטכנית של רוסיה (CSCI) הוא ישות ייחודית לחלוטין, שכמותה לא קיים באף ספרייה רוסית אחרת. הוא נוצר בשנת 2006 (בתחילה משרד המידע לשחמט) במטרה לספק שירותים איכותיים לאוכלוסייה הכללית של רוסיה, ובראש ובראשונה, לתלמידי בית ספר, סטודנטים ומורים לחינוך שחמט.

מבנה המרכז מורכב משתי מחלקות: המחלקה לתיאוריה ומתודולוגיה של תרבות השחמט והמחלקה לעסקים ומידע לשחמט.

קראלין שעומד בראש המרכז הצליח למשוך לעבודתו אישים בולטים כמו רב-אמן בינלאומי יורי אברבך, היסטוריון השחמט, העיתונאי והסופר סרגיי וורונקוב, רב-אמן של רוסיה סרגיי יאנובסקי, רב-אמן בינלאומי .

## הישגים בתחום השחמט

קראלין התפרסם בזכות אטיודים שחיבר, ולעיתים גם בעיות שחמט. החל לפרסם יצירות ב-1961.

בשנת 1983 הוענק לו התואר אמן ספורט של ברית המועצות.

בשנת 2005 קיבל את התואר רב-אמן בינלאומי בקומפוזיציה שחמטאית.

הוא השתתף בתחרויות רבות לאומיות ובינלאומיות:

אלוף מוסקבה בקטגוריית אטיודים, 1983–1984.

באליפות העולם הראשונה בקומפוזיציה שחמטאית, זכה במדליית כסף.

באטיודים שלו חתר קראלין תמיד למאבק מלא בין שני הצדדים והעדיף משחק חריף.

## אטיודים שחיבר
### אטיוד משנת 1974, הלבן מתחיל וכופה תיקו

* 

## ביאורים

## הערות שוליים

קטגוריה:שחמטאים רוסים
קטגוריה:רוסים שנולדו ב-1944
חוסימאר אלקוסר

**חוסימאר אנחלו אלקוסר מקוק** (בספרדית: **Josimar Angelo Alcócer McCook**; נולד ב-7 ביולי 2004 בסן חוסה שבקוסטה ריקה) הוא כדורגלן קוסטה ריקאי המשחק בעמדת קשר הכנף בקבוצת וסטרלו מליגת העל הבלגית ובנבחרת קוסטה ריקה.

## קריירת מועדונים
אלקוסר גדל במחלקת הנוער של אלחואלנסה, ממנה הושאל במשך תקופה קצרה למחלקת הנוער של חובנטוד אסקאסוקניה. בשנת 2021 החל לשחק בקבוצה הבוגרת של אלחואלנסה במסגרת ליגת העל של קוסטה ריקה. הוא ערך 56 הופעות ליגה במדי המועדון, בהן הבקיע ששה שערים.

ב-14 באוגוסט 2023 חתם על חוזה לחמש שנים בווסטרלו מליגת העל הבלגית.

## קריירה בין-לאומית
ב-17 במרץ 2023 זומן אלקוסר לראשונה לנבחרת קוסטה ריקה, לקראת משחקי ליגת האומות של CONCACAF נגד נבחרות מרטיניק ופנמה. ב-25 במרץ ערך את הופעת הבכורה שלו בנבחרת, בניצחון 1–2 על נבחרת מרטיניק.

הוא נכלל בסגל הנבחרת לטורניר גביע הזהב 2023, וערך ארבע הופעות בטורניר.

ב-6 ביוני 2024 הבקיע את שער הבכורה שלו בנבחרת, בניצחון 0–4 על נבחרת סנט קיטס ונוויס במסגרת מוקדמות מונדיאל 2026.

הוא נכלל בסגל הנבחרת לטורניר קופה אמריקה 2024, וערך שתי הופעות בטורניר.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:כדורגלני אלחואלנסה
קטגוריה:כדורגלני וסטרלו
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:קוסטה ריקאים שנולדו ב-2004
Up All Night: Live in 2025

**Up All Night: Live in 2025** הוא סיבוב ההופעות החמישי של הזמרת-יוצרת האמריקאית ג'ניפר לופז. סיבוב ההופעות החל ב-8 ביולי 2025, בפונטבדרה, ספרד, והסתיים ב-12 באוגוסט 2025, בסרדיניה, איטליה. זה היה סיבוב ההופעות הראשון של לופז מזה שש שנים, לאחר It's My Party Tour (2019).

## רקע והכרזה
בפברואר 2024, הכריזה לופז על סיבוב ההופעות This Is Me... Live כחלק מאלבום האולפן התשיעי שלה, *[[This Is Me... Now]]* (2024). חודשיים לאחר מכן, סיבוב ההופעות שונה לסיבוב ההופעות של הלהיטים הגדולים ביותר, כאשר כלי תקשורת כמו וראייטי ציינו מכירות כרטיסים חלשות. במאי 2024, לופז ביטלה את סיבוב ההופעות, בנימוק של החלטתה לבלות יותר זמן עם משפחה וחברים קרובים, וחשפה שההחלטה הייתה "הכרחית".

ב-7 באפריל 2025, היא הכריזה על סיבוב ההופעות, יחד עם חמישה קונצרטים בספרד. למחרת, דיווח העיתון האיטלקי Rockol על מסלול מלא של 17 קונצרטים ברחבי אפריקה, אסיה ואירופה. ב-14 באפריל 2025 הוכרז כי הקונצרט ב-27 ביולי יהיה חלק מפסטיבל "קיץ בעיר". בנוסף, קונצרט ל-5 באוגוסט, באיסטנבול, טורקיה, פורסם באתר Bubilet. הוכרז על קונצרט באלמטי, קזחסטן, ובטשקנט, אוזבקיסטן, ב-21 וב-27 במאי 2025, בהתאמה. באותו יוני הוכרז כי הקונצרט ב-11 ביולי במלאגה בוטל עקב "אתגרים לוגיסטיים"; הוכרז על קונצרט בפואנגירולה לאותו תאריך. ב-3 ביולי 2025, הוכרז מופע לכבוד ליל הגאלה של קאלה די וולפה בסרדיניה, איטליה, ב-12 באוגוסט.

## רשימת שירים
רשימת השירים הזו היא מהקונצרט ב-8 ביולי 2025 בפונטוודרה. היא אינה מייצגת את כל הקונצרטים של סיבוב ההופעות.

# "On the Floor"
# "Save Me Tonight"
# "Booty"
# "Ain't Your Mama" (מכיל אלמנטים של פרינס ו-the New Power Generation "Sexy MF")
# "Jenny from the Block" (גרסת רוק; "We Will Rock You" הקדמה)
# "I'm Real (Murder remix)"
# "Regular"
# "Get Right"
# "Moments in Love"
# "I'm Into You"
# "Birthday"
# "Love Don't Cost a Thing"
# "All I Have"
# "Gracias a la vida"
# "If You Had My Love"
# "Ain't It Funny"
# "Qué Hiciste"
# "Si Una Vez"
# "Wreckage of You"
# "Waiting for Tonight"
# "Dance Again"
# "Let's Get Loud"
# "Play"
# "Free"
# "Up All Night"

;הערות
* החל מהקונצרט ב-10 ביולי 2025 בקאדיס, "El Anillo" נוסף לרשימת השירים, לאחר שהחליף את "Up All Night".

## תאריכי הופעות

### מופעים שבוטלו

## ביאורים

## הערות שוליים

קטגוריה:סיבובי הופעות מ-2025
קטגוריה:סיבובי הופעות של ג'ניפר לופז
קטגוריה:סיבובי הופעות באירופה
קטגוריה:סיבובי הופעות באסיה
המסדר (אליזבת תומפסון)

**המסדר** (באנגלית: **The Roll Call**) הוא ציור שמן על בד מאת הציירת הבריטית אליזבת סאות'רדן תומפסון, החתום ומתוארך לשנת 1874. היצירה נמצאת כיום בהאוסף המלכותי הבריטי ומוצגת בתערוכה במוזיאון הצבא הלאומי בלונדון.

## תיאור היצירה
בציור מתוארת סצנה של מסדר בוקר לאחר קרב במלחמת קרים (1854–1856). שרידי גדוד ממשמר הגרנדירים, רבים מהם מותשים ופצועים, עונים למסדר שמות באור הבוקר הקר. אף שתומפסון התכוונה ליצור דימוי ארכיטיפי למלחמה, זוהתה הסצנה בדרך כלל עם קרב אינקרמן שהתרחש ב־5 בנובמבר 1854. הדגש בציור על סבלם של החיילים הפשוטים, ללא נוכחות מפקדים, תאם את הלך הרוח בתקופה של ביקורת גוברת על הצבא וקריאות לרפורמות חברתיות וצבאיות.

## השפעה והתקבלות
בעת שהוצג באקדמיה המלכותית לאמנויות בשנת 1874 זכה הציור להצלחה מסחררת והפך את האמנית לסלבריטאית לאומית. הפופולריות הייתה כה רבה עד שנדרש שוטר לשמור על היצירה מול הקהל הרב, ולאחר מכן היא יצאה למסע תערוכות ברחבי בריטניה. בניגוד לדימויים אחרים של מלחמת קרים – בעיקר הדפסים, צילומים ואיורים בעיתונות – הציור של תומפסון הציג לראשונה את מצוקת החיילים הפשוטים בריאליזם חד.

## תהליך היצירה
תומפסון ערכה מחקר קפדני לקראת הציור, שהתבסס על קריאת ההיסטוריה של מלחמת קרים מאת א. וו. קינגלייק. היא שוחחה עם ותיקי המלחמה, שחלקם שימשו כמודלים ליצירה, והשיגה מדי צבא וציוד תקופתי כדי לדייק בפרטים הצבאיים הקטנים ביותר. המינימליזם הקומפוזיציוני, לצד האווירה הקודרת, הדגישו את הקושי והאימה לא רק של מלחמת קרים אלא של כל מלחמה.

## הרקע האמנותי
תומפסון נולדה ב־1846 וגדלה שנים רבות באיטליה, שם עודדה לעסוק באמנות. היא החלה ללמוד ציור בלונדון ב־1862 ובהמשך בבית הספר המלכותי לאמנות לנשים בדרום קנסינגטון. ב־1869 נסעה לפירנצה והמשיכה לימודים באקדמיה לאמנויות יפות. נקודת מפנה חלה ב־1872 כאשר צפתה בתמרוני צבא בסאות'המפטון, ומאז החלה להתמחות בנושאים צבאיים. היא הושפעה מציירי צבא צרפתיים בני זמנה, ובהם ז'אן-לואי-ארנסט מסונייה ואדואר דטאי. אף שהמשיכה להציג באקדמיה המלכותית עד 1920, לא הצליחה לשחזר את ההצלחה העצומה של "המסדר".

## תולדות היצירה
הציור הוזמן על ידי התעשיין מצ'סטר צ’ארלס גאלוויי תמורת 126 לירות שטרלינג. לאחר ההצגה באקדמיה ביקשו הן הנסיך מוויילס והן המלכה ויקטוריה לרכוש את היצירה. בסופו של דבר ויתר גאלוויי עליה, והיא עברה לאוסף המלכותי בשנת 1874.

## הערות שוליים

קטגוריה:ציורים באוסף המלכותי של הממלכה המאוחדת
קטגוריה:ציורי היסטוריה
קטגוריה:ציורים מהמאה ה-19
קטגוריה:ציורי שמן
קטגוריה:ציורי מלחמה
נל (פירושונים)

קטגוריה:שמות פרטיים
קטגוריה:שמות משפחה
קטגוריה:שמות חיבה
וורן מדריגל

**וורן סטיבן מדריגל מולינה** (בספרדית: **Warren Steven Madrigal Molina**; נולד ב-24 ביולי 2004 בסן חוסה שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת דפורטיבו סאפריסה מליגת העל של קוסטה ריקה ובנבחרת קוסטה ריקה.

## קריירת מועדונים
מדריגל גדל במחלקת הנוער של דפורטיבו סאפריסה, ובשנת 2020 החל לשחק בקבוצה הבוגרת של המועדון במסגרת ליגת העל של קוסטה ריקה. ב-23 באוגוסט 2022 הושאל לספורטינג סן חוסה מליגת העל של קוסטה ריקה, במדיה ערך תשע הופעות ליגה והבקיע שער אחד.

ב-2 באוגוסט 2024 הושאל למשך עונה אחת לוולנסיה מלה ליגה, והחל לשחק בקבוצת המילואים של המועדון. ב-26 בנובמבר ערך את הופעתו היחידה בקבוצה הראשונה של המועדון, בניצחון 0–1 על CD פארלה במסגרת הסיבוב הראשון של גביע המלך הספרדי לעונת 2024/2025.

## קריירה בין-לאומית
ב-15 ביוני 2023 ערך מדריגל את הופעת הבכורה שלו בנבחרת קוסטה ריקה, בהפסד 0–1 לנבחרת גואטמלה במשחק ידידות.

הוא נכלל בסגל הנבחרת לטורניר גביע הזהב 2023, וערך ארבע הופעות בטורניר.

ב-23 במרץ 2024 הבקיע את שער הבכורה שלו בנבחרת, בניצחון 1–3 על נבחרת הונדורס במסגרת פליי-אוף ההעפלה לקופה אמריקה 2024.

הוא נכלל בסגל הנבחרת לטורניר קופה אמריקה 2024, וערך שלוש הופעות בטורניר, ובסגל הנבחרת לטורניר גביע הזהב 2025, בו ערך הופעה אחת.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:כדורגלני דפורטיבו סאפריסה
קטגוריה:כדורגלני ולנסיה
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:קוסטה ריקאים שנולדו ב-2004
קוטה טאוואראצומידה

**קוטה טאוואראצומידה** (ביפנית: **俵積田 晃太**; נולד ב-14 במאי 2004 בקנאגאווה שביפן) הוא כדורגלן יפני המשחק בעמדת הקשר בקבוצת טוקיו מליגת העל היפנית ובנבחרת יפן.

## קריירת מועדונים
טאוואראצומידה גדל במחלקות הנוער של ארטה האצ'יוג'י FC וטוקיו. בעונת  החל לשחק בקבוצה הבוגרת של טוקיו במסגרת ליגת העל היפנית.

## קריירה בין-לאומית
ב-5 ביוני 2025 ערך טאוואראצומידה את הופעת הבכורה שלו בנבחרת יפן, בהפסד 0–1 לנבחרת אוסטרליה במסגרת מוקדמות מונדיאל 2026.

הוא נכלל בסגל הנבחרת לטורניר אליפות מזרח אסיה  לשנת 2025 , וערך הופעה אחת בטורניר. נבחרת יפן זכתה בטורניר.

## תארים
;נבחרת יפן
* אליפות מזרח אסיה (1): 2025

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני טוקיו
קטגוריה:כדורגלני נבחרת יפן
קטגוריה:יפנים שנולדו ב-2004
הקרב בין בני ישראל לאמורים

**הקרב בין בני ישראל לאמורים** או **מלחמתו של יהושע באמורים** הוא ציור שמן על בד מאת האמן הצרפתי ניקולא פוסן, אשר צויר סביב שנת 1625 ונמצא כיום במוזיאון פושקין שבמוסקבה.

הציור נוצר כבן־זוג ליצירה "מלחמתו של יהושע נגד העמלקים" מאת אותו אמן, בתקופת שהותו ברומא. לאחר מותו של פטרונו, המשורר ג'ובאני בטיסטה מרינו, בשנת 1625, ובעקבות עזיבתו של הקרדינל פרנצ'סקו ברבריני את העיר, נקלע פוסן למצוקה כלכלית שאילצה אותו למכור את שתי היצירות. הציורים נרכשו לאחר מכן בידי יקטרינה השנייה, קיסרית רוסיה, ונשמרו בביתו של גספר דוגה, בן דודו של פוסן, ברחוב פאולינה ברומא. בשנת 1927 הופרדו שני הציורים.

## תיאור היצירה
הציור מבוסס על ספר יהושע, ובו מתואר ניצחונו של המנהיג העברי על בני אמורי לאחר שאלוהים עצר את תנועת השמש והירח לבקשתו. הקרב מתרחש בשעת דמדומים, כאשר ברקיע נראית ירח רבע אחרון. הזירה מתוארת בשטח סלעי קשה למעבר, וברקע נראה שלוחה סלעית. צבאם של האמורים מתואר בצד ימין של הציור, כשהוא מובס ואנשיו אחוזי פחד. יהושע בן נון עצמו נראה לאחר שערף את ראשו של לוחם אמורי צעיר, שראשו מונח בפינה השמאלית התחתונה של הבד, בעוד גופו נותר מחוץ למסגרת. יהושע מתקדם בביטחון כשחרב בידו, ומעודד את פרשיו להסתער על שאר האויבים. שניים מהם נופלים ארצה ומנסים להסתתר מפני המתקפה – האחד מרים את זרועו להסתיר את פניו, והאחר, בולט בקומתו ובשריונו הצבעוני, מסתיר את ראשו במגן, אף שהוא מודע לכך שאין לו מוצא מידי לוחמי ישראל האוחזים בפגיונות.

ביצירה מופיעות שתי מקורות אור: מימין למעלה קרני ירח דועך וחיוור, ומנגד, משמאל, בוהק אור עז של השמש – הנחשב כביטוי ישיר להתערבות האלוהית – המאיר את רוב ההתרחשות. עם זאת, פניו וחלק מגופו של יהושע נותרו בצל, בעוד שראשו הערוף של הלוחם האמורי מואר באור חזק, המדגיש את צעירותו: עור פניו החלק, אפו הסולד, זקנו הדליל ושערו השחור השופע. גם שאר בני אמורִי מתוארים כצעירים בעלי שיער כהה, לעומת יהושע ואנשיו, הנראים מבוגרים יותר ובעלי ניסיון קרבי – מסר חזותי הממחיש את כוונת פוסן להציג את יתרונה של הבגרות והניסיון בהכרעת הקרב.

## הערות שוליים

קטגוריה:ציורי שמן
קטגוריה:ניקולא פוסן: ציורים
קטגוריה:ציורי התנ"ך
קטגוריה:ציורי מלחמה
קטגוריה:מוזיאון פושקין: ציורים
קטגוריה:ציורים מהמאה ה-17
קטגוריה:סוסים באמנות
מויזס קופפרשטיך

**מויזס ארון קופפרשטיך** (בפולנית: **Mojzesz Aaron Kupersztych**; 14 בנובמבר 1905 – 18 במאי 1984) היה שחמטאי דני יליד פולין.

מסוף שנות ה-40 של המאה ה-20 ועד סוף שנות ה-50, קופפרשטיך היה אחד משחקני השחמט הדנים המובילים. הוא זכה בשתי מדליות ארד באליפות דנמרק בשחמט (1953, 1954) ושיחק בנבחרת דנמרק בשנת 1950 באולימפיאדת השחמט התשיעית בדוברובניק (+3, =5, -4) כשחקן הלוח הרביעי באולימפיאדת השחמט.

## ממשחקיו

* 

## קישורים חיצוניים
* 37 ממשחקיו באתר 365chess
* 21 ממשחקיו באתר chessgames

קטגוריה:נפטרים ב-1984
קטגוריה:ילידי 1905
קטגוריה:שחמטאים דנים
יוטו צונאשימה

**יוטו צונאשימה** (ביפנית: **綱島 悠斗**; נולד ב-15 באוגוסט 2000 בקנאגאווה שביפן) הוא כדורגלן יפני המשחק בעמדת הבלם בקבוצת רויאל אנטוורפן מליגת העל הבלגית ובנבחרת יפן.

## קריירת מועדונים
צונאשימה גדל במחלקות הנוער של סובודאי FC ניו גרין וטוקיו ורדי, ושיחק בקבוצת הכדורגל של אוניברסיטת קוקושיקאן. בעונת  החל לשחק בקבוצה הבוגרת של טוקיו ורדי במסגרת ליגת המשנה היפנית, ובתום העונה העפיל עם הקבוצה לליגת העל היפנית.

ב-6 באוגוסט 2025 חתם על חוזה לשלוש שנים ברויאל אנטוורפן מליגת העל הבלגית. ב-10 באוגוסט ערך את הופעת הבכורה שלו במועדון, בניצחון 1–3 על לוון במסגרת המחזור השלישי בליגה לעונת .

## קריירה בין-לאומית
צונאשימה נכלל בסגל נבחרת יפן לטורניר אליפות מזרח אסיה  לשנת 2025 . ב-12 ביולי 2025 ערך את הופעת הבכורה שלו בנבחרת, בניצחון 0–2 על נבחרת סין במסגרת הטורניר. נבחרת יפן זכתה בטורניר.

## תארים
;נבחרת יפן
* אליפות מזרח אסיה (1): 2025

## קישורים חיצוניים

## הערות שוליים

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני רויאל אנטוורפן
קטגוריה:כדורגלני נבחרת יפן
קטגוריה:יפנים שנולדו ב-2000
המשרד לביטחון הציבור (פולין)

ממוזער|רכב סיטרואן טרקשן אוונט, שהיה בשימוש נפוץ על ידי אנשי המשרד.
**המשרד לביטחון הציבור** (בפולנית: **Ministerstwo Bezpieczeństwa Publicznego**) היה סוכנות המשטרה החשאית, המודיעין והריגול הנגדי של הרפובליקה העממית הפולנית. בין השנים 1945 ל-1954 הוא נודע בשם משרד הביטחון (Urząd Bezpieczeństwa, UB) ובין השנים 1956 ל-1990 בשם שירות הביטחון (Służba Bezpieczeństwa, SB).

בראש המשרד לביטחון הציבור עמד בתחילה גנרל סטניסלב רדקייביץ', ופיקח עליו יאקוב ברמן מהפוליטביורו הפולני. המטרה העיקרית של משרד הביטחון הייתה חיסול מהיר של מבנים אנטי-קומוניסטיים ובסיס חברתי-פוליטי של הממשלה הפולנית הגולה, לצד רדיפת חיילי ארמייה קריובה לשעבר ומאוחר יותר ארגונים אנטי-קומוניסטיים כמו "חופש ועצמאות" (WiN).

## היסטוריה
המשרד לביטחון הציבור הוקם ב-1 בינואר 1945 וחדל לפעול ב-7 בדצמבר 1954. זה היה השירות החשאי הראשי בפולין הקומוניסטית בתקופת הסטליניזם. לאורך קיומו, המשרד היה אחראי על הכאה, מעצר, כליאה, עינויים ורצח באכזריות של לפחות עשרות אלפי יריבים פוליטיים וחשודים, וכן על השתתפות בפעולות כמו מבצע ויסלה ב-1947. המטה שכן ברחוב קושיקובה במרכז ורשה, אך סניפיו ומתקני המעצר שלו היו פזורים ברחבי המדינה כולה, הידוע לשמצה ביותר הוא כלא מוקוטוב.

המשרד לביטחון הציבור הוחלף על ידי הוועדה לביטחון הציבור קצרת המועד (1954–1956). אם כי השינויים היו למעשה קוסמטיים. הוועדה שמרה על יכולות מעקב ודיכוי מלאות. מספר אנשים הודחו מתפקידים בולטים, אך ההמשכיות האישית של הנהלת המשרד נשמרה. בשנת 1956, שירות הביטחון (SB), שהיה מעט פחות מדכא, החליף את הוועדה. המשרד פורק סופית ב-1990 והוחלף ב.

## קישורים חיצוניים

קטגוריה:ארגוני אכיפת חוק
קטגוריה:פולין: צבא וביטחון
אפיסטמה

בפילוסופיה, **אפיסטמה** (ביוונית עתיקה: **ἐπιστήμη**, בתעתיק לטיני: **epistēmē**) הוא ידע או הבנה. המונח אפיסטמולוגיה (ענף הפילוסופיה העוסק בידע) נגזר מאפיסטמה.

## היסטוריה
[ממוזער|האנשה של אפיסטמה בספריית קלסוס ב[אפסוס, טורקיה.]]

### אפלטון
אפלטון, בעקבות קסנופנס, משווה בין אפיסטמה לדוקסה: אמונה או דעה נפוצה. המונח אפיסטמה נבדל גם מ"טכנה" (technê): מלאכה או פרקטיקה יישומית. בפרוטאגורס, סוקרטס מציין כי הבנה או יכולת הבנה (νοῦς, ובתעתיק לטיני nous) היא תנאי מוקדם לתבונה (phronêsis).

### אריסטו
אריסטו הבחין בין חמש מעלות מחשבתיות: פרקטיקה (או "מלאכה" או "אמנות" - טכנה, technê), ידע (אפיסטמה), תבונה (פרונסיס, phronêsis), חוכמה (סופיה, sophia) ויכולת הבנה (nous). תיאור של אפיסטמה ניתן ב-*Posterior Analytics.* שם אריסטו טוען כי ידיעת אמיתות הכרחיות ולא מותנות (שאין צורך שיהיו תנאים להתקיימותן) בנוגע לסיבתיות היא ביסודה של האפיסטמה. כדי להדגיש את ההכרח, הוא מדגים זאת בגאומטריה.

אריסטו משתמש במושגי הסיבתיות (aitia) במובן רחב יותר מאשר המחשבה העכשווית. לדוגמה, אם נבין איך אקסיומות גאומטריות מובילות למשפט על תכונות של משולשים, נבין את הסיבה לתכונה המוכחת של המשולש. כתוצאה מכך, אפיסטמה היא יכולת מחשבתית שעוסקת במה שלא יכול להיות אחרת, בעוד שפרקטיקה ותבונה עוסקות בקונטינגנטי.

## פרשנויות עכשוויות
### מישל פוקו
לפי פוקו, אפיסטמה היא חוסר המודעות שמנחה את הסובייקטיביות בתקופה נתונה - פרמטרים סובייקטיביים היוצרים אפריורי היסטורי, כלומר שיפוט שתלוי בתקופה. הוא משתמש במונח אפיסטמה בספרו "סדר הדברים", במובן הידע ההיסטורי, הלא-זמני, האפריורי, המבסס את האמת והשיח, ובכך מייצג את תנאי האפשרות שלהם בתוך תקופה מסוימת. בספרו, פוקו מתאר אפיסטמה:בכל תרבות נתונה ובכל רגע נתון, תמיד יש רק אפיסטמה אחת שמגדירה את תנאי האפשרות של כל ידע, בין אם היא מתבטאת בתיאוריה או מושקעת בשקט בפרקטיקה.בכתבים מאוחרים יותר, הוא מבהיר שכמה אפיסטמות עשויות להתקיים יחד ולקיים אינטראקציה בו זמנית, בהיותן חלק ממערכות כוח-ידע שונות. פוקו מנסה להדגים את הגבולות המכוננים של השיח ואת הכללים המאפשרים את הפרודוקטיביות שלהם אך טוען כי אף על פי שאידאולוגיה עשויה לחדור למדע ולעצב אותו, היא אינה צריכה לעשות זאת: יש להדגים כיצד אידאולוגיה יוצרת את המדע; סתירות וחוסר אובייקטיביות אינם אינדיקטור לאידאולוגיה. ז'אן פיאז'ה השווה את השימוש של פוקו במונח אפיסטמה עם תפיסת הפרדיגמה של תומאס קון.

## הערות שוליים

קטגוריה:פילוסופיה של המדע
קטגוריה:מישל פוקו
קטגוריה:ידע
עמל ליידי דייוויס תל אביב

שמאל|ממוזער|250px|חזית פנימית באולם הספורט בבית הספר
[שמאל|ממוזער|250px|הכניסה ל[מכון לבון שבקמפוס בית הספר]]
בית הספר התיכון **עירוני מקיף י"ט רב תחומי עמל ליידי דייוויס תל אביב**, הוא בית ספר על יסודי, שש שנתי השייך לרשת "עמל" ונמצא בשכונת נאות אפקה ברחוב בני אפרים שבצפון תל אביב. בית הספר נחנך במרץ 1972. במקור נבנה כבית ספר מקצועי אולם לאחר מספר שנים הפך לבית ספר על יסודי רגיל. מדובר באחד מבתי הספר הגדולים בתל אביב עם כ-1700 תלמידים. חלק מפרסומו של בית הספר הוא בשל תכנונו האדריכלי של הקמפוס שלו, שתוכנן על ידי צוות שבראשו עמד רם כרמי. הוא נחשב לאחד המבנים הברוטליסטיים המפורסמים שתכנן כרמי. בית הספר נקרא על שם הנדבנית היהודית, הנרייטה מארי מאייר, הידועה בכינוייה, ליידי דייוויס, שתרומותיה הביאו להקמת רשת בתי הספר "עמל" ומספר בתי ספר ומוסדות קרויים על שמה.

בקמפוס בית הספר מצוי מכון לבון, ארכיון ומכון מחקר לתולדות תנועת העבודה היהודית בארץ ישראל ובפזורה היהודית.

## מבנה בית הספר
תכנון בית הספר על ידי משרד "כרמי ושות'" בא בעקבות זכייה של המתכננים במקום ראשון בתחרות אדריכלים פומבית שתוצאותיה פורסמו בפברואר 1966. בצוות התכנון היו: רם כספי, עדה כרמי-מלמד, חיים קצף ובן פלג. עבודות הקונסטרוקציה תוכננו על ידי מהנדס משרד "כרמי ושות', פנחס ברוש, והקבלן המבצע היה "סולל בונה".

עבודות הבנייה התבצעו מסוף שנות ה-60. בית הספר נחנך במרץ 1972, (ייתכן שתוכנן להיפתח עוד בספטמבר 1971).

מעבר לנראותו של בית הספר כ"מבצר", האלמנטים הבולטים בבית הספר הם החצר המרכזית ואגף בתי המלאכה. בתי המלאכה אופיינו בגג קעור דמוי חבית. לאחר שבית הספר הפסיק לתפקד כבית ספר מקצועי, הפכו אולמות בתי המלאכה לכיתות לימוד, ספרייה, ארכיון "מכון לבון" וחדרי שירות להנהלת רשת "עמל" נטען כי: "כרמי דאג לתכנן את הבניין כמו עיר קטנה: יש כאן שער לעיר, יש ככרות קטנות וגדולות ויש ככר מרכזית אחת, ישנם רחובות, סמטאות, גשרים, אולמות פתוחים לשמיים ואולמות סגורים. זו אחת מהעבודות השלמות והמורכבות שתכנן ברוח זו כרמי ומכאן חשיבותה." 

מבנה בית הספר זכה להנצחה על בול של השירות הבולאי ב-1974 בסדרת בולים שהוקדשה למבנים אדריכליים בולטים בישראל.
## גלריה של צילומים מ-1969, בזמן בניית בית הספר

קובץ:Dan Hadani collection (990048252120205171).jpg|מראה כללי של הסביבה
קובץ:Dan Hadani collection (990048252160205171).jpg|החזית האלכסונית של אחד משני המבנים המרכזיים בבית הספר
קובץ:Dan Hadani collection (990048252190205171).jpg|מבנה בבית הספר
קובץ:Dan Hadani collection (990048251990205171).jpg|סדנאות בתי המלאכה שתוכננו לבית הספר המקצועי. בולט אלמנט הגג בצורת הקשת ההפוכה.
קובץ:Dan Hadani collection (990048252030205171).jpg|אחד מהפרוזדורים יצוקי הבטון בבית הספר

## קישורים חיצוניים

* מיכאל יעקובסון, סיבוב בתי ספר 9 / תיכון ליידי דייוויס של רם כרמי, באתר "חלון אחורי", 2 באפריל 2013

## הערות שוליים

קטגוריה:תל אביב-יפו: תיכונים
קטגוריה:מבנים ואתרים שתכנן רם כרמי
קטגוריה:ברוטליזם בישראל
קטגוריה:בוגרי תיכון ליידי דייוויס (תל אביב)
ג'אקורי פטרסון

**ג'אקורי פטרסון** (באנגלית: **Jacory Patterson**; נולד ב-2 בפברואר 2000) הוא אתלט אמריקאי, אלוף עולם באולם (2025) בריצת שליחים 4x400 מטר. זוכה מדליית ארד באליפות עולם באולם (2025) ואלוף ארצות הברית (2025) בריצת 400 מטר.

## ביוגרפיה

### 2025
#### אלוף עולם באולם
באליפות העולם באולם שנערכה בנאנג'ינג, הרפובליקה העממית של סין במרץ 2025 הוא זכה בשתי מדליות, זהב וארד. מדליית זהב בריצת שליחים 4x400 מטר ביחד עם אלייז'ה גודווין, בריאן פאוסט וכריסטופר ביילי בתוצאה של 3:03.13 דקות, לפני ג'מייקה (3:05.05 דקות) והונגריה שקבעה שיא לאומי חדש של 3:06.03 דקות. מדליית ארד בריצת 400 מטר בתוצאה של 45.54 שניות, אחרי כריסטופר ביילי (45.08 שניות) ובריאן פאוסט שקבע שיא אישי חדש של 45.47 שניות.
#### אלוף ארצות הברית
באליפות ארצות הברית שנערכה ביוג'ין, אורגון בתחילת אוגוסט הוא זכה במדליית זהב בריצת 400 מטר בתוצאה של 44.16 שניות, לפני כריסטופר ביילי (44.43 שניות) וכאלב מקריי (44.45 שניות).

בתחרות גמר ליגת היהלום שנערכה בציריך שווייץ ב-28 באוגוסט קבע בריצת 400 מטר שיא אישי חדש של 43.85 שניות.

## שיאים אישיים
### אצטדיון
* ריצת 100 מטר: 10.11 שניות (2022)
* ריצת 200 מטר: 20.20 שניות (2022)
* ריצת 400 מטר: 43.85 שניות (2025)
### אולם
* ריצת 60 מטר: 6.68 שניות (2022)
* ריצת 200 מטר: 20.29 שניות (2023)
* ריצת 300 מטר: 31.99 שניות (2022), **שיא מכללות**
* ריצת 400 מטר: 40.05 שניות (2023)

## קישורים חיצוניים

קטגוריה:אמריקאים ילידי קרוליינה הדרומית
קטגוריה:קולומביה (קרוליינה הדרומית): אישים
קטגוריה:אצנים אמריקאים
קטגוריה:אתלטים אפרו-אמריקאים
קטגוריה:קרוליינה הדרומית: אתלטים
קטגוריה:אמריקאים שנולדו ב-2000
אקהרט מאלוטקי

**אקהארט מאלוטקי** (באנגלית: **Ekkehart Malotki**; נולד ב-1938) הוא בלשן גרמני-אמריקאי, הידוע בעבודתו הנרחבת על תיעוד שפת ותרבות ההופי, ובמיוחד בשל הפרכת המיתוס לפיו להופי אין מושג זמן.

## מחקריו
מאלוטקי הוא פרופסור אמריטוס באוניברסיטת צפון אריזונה. הוא למד אצל הפילוסוף והבלשן הלמוט גיפר (Helmut Gipper) באוניברסיטת מינסטר ועבודתו המוקדמת הייתה המשך של עבודת המנטור שלו. 

### מחקר תפיסת הזמן בלשון ההופי
בארבע שנות מחקר בבאריזונה (בנפת Hotevilla-Bacavi) חקר את ההתייחסות הלשונית של ההופי למרחב ולזמן.

מאלוטקי חקר את שפת ההופי בעבודת שטח, בין השאר. בשנת 1983 פורסם ספרו "זמן ההופי" ובו הוא מביא ציטוט שתרגומו הוא "למחרת, די מוקדם בבוקר, בשעה שבה האנשים מתפללים אל השמש, בערך בזמן הזה אפוא, הוא העיר את הילדה שוב." (אקהרט מאלוטקי, **רשימות מהשטח על שפת ההופי**, 1980). בספרו תיאר ב-677 עמודים את שלל ביטויי הזמן בשפת ההופי ואת מערכת הזמנים הדקדוקיים שלה.

מאלוטקי פרסם שני כרכים, אחד בגרמנית, *Hopi-Raum*  (מרחב הופי), ואחד באנגלית, "זמן הופי".  לאחר מכן פרסם טקסטים ומיתוסים בשפת ההופי. עבודתו תוארה כתחילת שלב חדש של מחקר אתנוגרפי שבו שיח ההופי הפך זמין בשפתם. 

מאלוטקי קרא תיגר על ניתוחיו של וורף את ביטויי הזמן והמושגים של שפת ההופי עם דוגמאות רבות בהן הראה איך ההופי מתייחסים לזמן. מאלוטקי טען שבשפת ההופי שיטת מערכת הזמנים מורכבת מעתיד ולא-עתיד, וכי ההבדל היחיד בין מערכת שלושת הזמנים בשפות אירופיות לבין מערכת ההופי, הוא שההופי משלבים עבר והווה לקטגוריה אחת.

ביקורתו של מאלוטקי צוטטה בהרחבה כראיה המפריכה את רעיונותיו של וורף ואת תורת היחסיות הלשונית שלו.

## בתרבות הפופולרית
מאלוטקי היה בונה הנתונים הראשי והעורך השותף של מילון הופי (Hopìikwa Lavàytutuveni) וסיפק את הכתוביות בשפת ההופי לטרילוגיית קצ'י (Qatsi trilogy) שכללה את הסרט "הנבואה".

## ראו גם
* היפותזת ספיר-וורף
* דטרמיניזם לשוני
* בנג'מין לי וורף

## מקורות

* 
* 
* 
* 
* 


## הערות שוליים

קטגוריה:ילידי 1938
קטגוריה:בלשנים ולשונאים אמריקאים
גישות דוקססטיות

**גישות** או **עמדות דוקססטיות** (באנגלית: **Doxastic attitudes**) הן עמדות אפיסטמיות שאדם יכול להחזיק כלפי טענה. הגישה הדוקססטית הנפוצה ביותר היא אמונה (החשיבה על משהו כאמת). עמדות דוקססטיות אחרות כוללות חוסר אמונה (החשיבה על משהו כשקרי) והשעיית שיפוט (הימנעות מהסכמה עם טענה, אך מבלי לשפוט אותה כאמיתית או כשקרית).

המונח **דוקססטי** נגזר מהמילה היוונית העתיקה δόξα (ובתעתיק לטיני *doxa*), שמשמעותה "אמונה". לפיכך, עמדות דוקססטיות כוללות אמונות ועמדות פסיכולוגיות אחרות הדומות לאמונות. עמדות דוקססטיות דומות במובנים רבים לעמדות משפטיות, אם כי שני המושגים שונים זה מזה.

מונחים אחרים המשמשים בדרך כלל להתייחס לאמונות, כגון "שיפוט " ו"דעה", יכולים גם הם להיות מסווגים כגישות דוקססטיות. באופן רחב יותר, המונח "גישה דוקססטית" יכול להתייחס גם למצבים הדומים מספיק לאמונות, כגון ודאות (בפסיכולוגיה) והסתברות.

## הערות שוליים

קטגוריה:מושגים בתורת ההכרה
קטגוריה:רוחניות ואמונה
מתאוס דאבו

**מתאוס אלברנגה דה אוליביירה** (בפורטוגזית: **Matheus Alvarenga de Oliveira**; נולד ב-16 באוגוסט 1999 בסאו פאולו שבברזיל), הידוע כ**מתאוס דאבו** (בפורטוגזית: **Matheus Davó**), הוא כדורגלן ברזילאי המשחק בעמדת החלוץ בקבוצת מכבי נתניה מליגת העל הישראלית .

## קריירת מועדונים

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני גוארני
קטגוריה:כדורגלני קורינתיאנס
קטגוריה:כדורגלני פילדלפיה יוניון
קטגוריה:כדורגלני באהיה
קטגוריה:כדורגלני קרוזיירו
קטגוריה:כדורגלני פאפוס
קטגוריה:כדורגלני אמריקה פוטבול קלוב (בלו הוריזונטה)
קטגוריה:כדורגלני מכבי נתניה
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים ברזילאים בקפריסין
קטגוריה:ספורטאים ברזילאים בישראל
קטגוריה:ברזילאים שנולדו ב-1999
רמי אליקים

**רמי (אברהם) אליקים** הוא רופא, מומחה לבעיות עיכול. פרופסור אמריטוס באוניברסיטת תל אביב.

## קורות חיים
רמי אליקים נולד וגדל בירושלים, לאב רופא קרדיולוג, פרופ' מרסל אליקים. רמי אח בכור לאלון אליקים.

רמי אליקים למד רפואה ב. את הלימודים סיים בשנת 1979. הוא עשה התמחות כפולה, שתיהן בבית החולים הדסה בירושלים. הראשונה ברפואה פנימית אותה סיים ב-1985, והשנייה בגסטרואנטולוגיה ומחלות כבד אותה סיים ב-1987.

אליקים רופא מומחה לגסטרואנטולוגיה במדיקל סנטר הרצליה וב. כמו כן כיהן כראש מחלקה: במרכז הרפואי שיבא ובמרכז הרפואי רמב״ם, וראש מחלקה בפועל בבית החולים הדסה הר הצופים.

### פעילות אקדמית
לצד עבודתו הקלינית היה איש סגל בבית הספר לרפואה באוניברסיטת תל אביב, שם התקדם לדרגת פרופסור מן המניין. הוא פרש כפרופסור אמריטוס.

הוא נטל חלק במעל 700 מחקרים. בין נושאי המחקר הקליני שבהם הוא עוסק: פיתוח של גלולת צילום (אנדוסקופיה קפסולית) במערכת העיכול, ובעזרתה חיזוי של הישנות של מחלות גלקסיות במעי. כמו כן הוא חוקר מחלות במעי הגס, ובכלל זה את ההשפעות של ניקוטין, תרופות וגנטיקה על מחלות מעי דלקתי, תוך שימוש במודלי חיות. הוא היה עורך בכתבי עת שונים בעולם.

במהלך השנים כיהן בתפקידים שונים בארץ ובעולם. בארץ כיהן כיו"ר האיגוד הגסטרואנטרולוגי, ובו גם כיו"ר החוג לטכנולוגיות מתקדמות. כמו כן היה יו"ר החוג למחלות דלקתיות. פעילותו כאמור גם מחוץ לישראל: היה חבר בוועדת ההנחיות הקליניות של הארגון העולמי לגסטרואנטולוגיה. נטל חלק באיגוד האירופאי למחלות מעי דלקתיות הן כיו"ר ועדת ההנחיות הקליניות והן כחבר בוועדת החינוך.

## חיים אישיים
רמי אליקים נשוי, ואב לשלושה ילדים.

אחיו אלון אליקים הוא רופא, פרופסור לרפואת ילדים שמנהל את אגף הילדים בבית חולים מאיר, ובעברו אתלט ישראלי, אלוף ושיאן ישראל’: אלוף ושיאן המכביה בריצת 400 מטר ושותף לשיא ישראלי בריצת שליחים 4x400 מטר.

## קישורים חיצוניים

* [פרופ' רמי (אברהם) אליקים](https://www.sheba.co.il/%D7%A4%D7%A8%D7%95%D7%A4_%D7%A8%D7%9E%D7%99_(%D7%90%D7%91%D7%A8%D7%94%D7%9D)_%D7%90%D7%9C%D7%99%D7%A7%D7%99%D7%9D), באתר המרכז הרפואי ע"ש חיים שיבא – תל השומר
* Rami Eliakim, באתר ResearchGate
* פרופסור רמי אליקים - קורות חיים, באתר אוניברסיטת תל אביב

## הערות שוליים

קטגוריה:גסטרואנטרולוגים ישראלים
קטגוריה:גסטרואנטרולוגים יהודים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל אוניברסיטת תל אביב: רפואה
קטגוריה:ירושלים: אישים
קטגוריה:ישראלים שנולדו במאה ה-20
אלכסנדר קרינסקי

**אלכסנדר (אלכס) קרינסקי** (ב' באייר ה'ת"ש, 10 במאי 1940 – א' בסיוון ה'תשכ"ז, 9 ביוני 1967) היה חייל צה"ל שעוטר בעיטור המופת לאחר נפילתו במלחמת ששת הימים.

## ביוגרפיה
קרינסקי נולד בווילנה שבליטא לחוה ולנחום, במהלך מלחמת העולם השנייה. כשהיה בן חצי שנה הוגלו הוריו לסיביר ונשלחו למחנה עבודה. עם סיום המלחמה שבה המשפחה לפולין, וכשאלכסנדר היה בן שש עלתה לארץ ישראל. קרינסקי התחנך בטבעון, בקריית עמל וב שבחיפה.

עם סיום לימודיו, ביולי 1958, התגייס לצה"ל. תחילה שירת כמפקד כיתה בחטיבת גולני ואחר כך היה, בין היתר, מפקד מחלקה במבצע חרגול.

במלחמת ששת הימים לחם קרינסקי בחזית הסורית והשתתף בקרב תל פאחר. הוא נהרג ביומה החמישי של המלחמה, 9 ביוני 1967. על פעילותו בקרב עוטר לאחר נפילתו בעיטור המופת:

קרינסקי נקבר בבית הקברות הצבאי בחיפה.

## קישורים חיצוניים
* 

## הערות שוליים

קטגוריה:אישים הקבורים בבית הקברות הצבאי בחיפה
קטגוריה:בוגרי הפנימייה הצבאית לפיקוד חיפה
קטגוריה:חללי צה"ל במלחמת ששת הימים
קטגוריה:מעוטרי חטיבת גולני
קטגוריה:מעוטרי עיטור המופת במלחמת ששת הימים
קטגוריה:ישראלים שנולדו ב-1940
קטגוריה:ישראלים שנפטרו ב-1967
קווין קוסגרוב

**קווין מייקל קוסגרוב** (באנגלית: **Kevin Michael Cosgrove**; 6 בינואר 1955 – 11 בספטמבר 2001) היה מנהל בכיר אמריקאי בתחום הביטוח שכיהן כסגן נשיא בחברת Aon Corporation. קוסגרוב נהרג בפיגועי 11 בספטמבר ונודע בשיחת החירום שביצע ברגעיו האחרונים, שהסתיימה בצריחותיו מתוך המגדל הדרומי כאשר קרס. מילותיו האחרונות של קוסגרוב הגיעו לכותרות בין-לאומיות, וההקלטה שימשה במהלך העמדתו לדין של זכריאס מוסאווי (המשפט הפלילי היחיד שנבע מהפיגועים).

## רקע וקריירה
קוסגרוב הכיר את אשתו וונדי קוסגרוב בשנת 1980 כשהיא עבדה כמלצרית, והם נישאו מספר חודשים לאחר מכן. קוסגרוב ומשפחתו גרו בווסט איסליפ, ניו יורק. קוסגרוב היה סגן נשיא לתביעות בחברת Aon Corporation וגם שימש כמפקד כיבוי אש בחברה.

## שיחת הטלפון ומותו
על פי הקלטת שיחת החירום שהושמעה במהלך משפטו של זכריאס מוסאווי, קוסגרוב היה ממוקם בפינה הצפון-מערבית של הקומה ה-105 במגדל הדרומי, המשקיפה על מרכז הסחר העולמי, כאשר התקשר ל-911 בשעה 9:53 בבוקר.

בהקלטה, קוסגרוב מספר למוקדני החירום שהוא מתקשר ממשרדו של הניצול ג'ונתן 'ג'ון' אוסטראו (קוסגרוב איית את השם בצורה שגויה כג'ון אוסטארו) וכי יש איתו שני אנשים נוספים (כולל קורבן האסון השני, דאגלס צ'רי). קוסגרוב אומר למוקדנית "אשתי חושבת שאני בסדר; התקשרתי ואמרתי שאני עוזב את הבניין ושאני בסדר, ואז בום!"

מאוחר יותר התקשרה אליו מוקדנית 911 בחזרה; הוא ענה, "שלום. אנחנו מסתכלים פנימה [...] אנחנו משקיפים על מרכז הסחר העולמי. שלושה מאיתנו. שני חלונות שבורים." אחר כך נשמע צליל רועש כשהמגדל מתחיל לקרוס, וקוסגרוב נשמע לאחר מכן צועק בבהלה "אוי אלוהים! אוי—!" ולאחר מכן השיחה מתנתקת בפתאומיות ומסתיימת כאשר המגדל הדרומי קורס בשעה 9:59 בבוקר.

## לאחר המקרה והנצחתו
שרידיו של קוסגרוב נמצאו בין ההריסות. הוא נקבר ב-22 בספטמבר 2001 בבית הקברות הקתולי סנט פטריק בהנטינגטון, ניו יורק. הוא היה בן 46. הוא הותיר אחריו את אשתו, וונדי קוסגרוב, מורה בבית ספר, ואת שלושת ילדיו. בהודעת האבל של קוסגרוב נכתב כי "לעיתים קרובות ניתן היה לראות אותו גורף שלג בחורף משבילי בתיהן של אלמנות קשישות ועוזר לזוגות קשישים במהלך כל השנה בנשיאת חבילות גדולות." קוסגרוב מונצח באנדרטה הלאומית לאירועי ה-11 בספטמבר בבריכה הדרומית שלה, על לוח S-60.

## קישורים חיצוניים

* 

## הערות שוליים

קטגוריה:פיגועי 11 בספטמבר: קורבנות
הלשכה לטכנולוגיות המידע בישראל

**הלשכה לטכנולוגיות המידע בישראל ע"ש שלמה טירן** היא עמותה (שמה הרשמי: לשכת טכנולוגיית המידע בישראל ע"ש שלמה טירן - מיסודה של לשכת מנתחי מערכות מידע) המאגדת עוסקים בטכנולוגיית המידע בישראל.

## היסטוריה
הלשכה לטכנולוגיות המידע בישראל נוסדה בשנת 1968 כאגודה עות'מאנית בהובלתם של בני ראב ושלמה טירן, ונקראה עם הקמתה **איגוד מנתחי מערכות לעיבוד נתונים אוטומטי בישראל**, ובקצרה **איגוד מנתחי מערכות**. כנובע משם זה, באיגוד היו חברים בעיקר מנתחי מערכות מידע, שעמדו בקריטריונים שקבע האיגוד, למדו בקורסים המתאימים וקבלו הסמכה. בשנת 1983 נרשם האיגוד כעמותה. בשנת 1994 שונה שם האיגוד ל**לשכת מנתחי מערכות המידע בישראל**. בניגוד ללשכת עורכי הדין בישראל ולשכת רואי חשבון בישראל, ללשכה אין מעמד סטטוטורי, אף שחתרה לקבל מעמד כזה. בשנת 2016 שינתה הלשכה את שמה לשם "הלשכה לטכנולוגיות המידע בישראל", ובכך פתחה את שורותיה לכל העוסקים בטכנולוגיית המידע בישראל. לאחר פטירתו של שלמה טירן נקראה הלשכה על שמו "הלשכה לטכנולוגיות המידע בישראל ע"ש שלמה טירן".

ניתן להצטרף ללשכה בחברות אישית ובחברות תאגידית (לצירוף כל העובדים הרלוונטיים בארגון מסוים). בשתי דרכי חברות אלה הלשכה מונה מונה למעלה מ-50,000 חברים. מדי שנה עורכת הלשכה כנס רב משתתפים, ובמהלך השנה מקיימת ימי עיון, הרצאות וובינרים. הלשכה מפרסמת מגזין חודשי, ובו מאמרים וידיעות.

## קישורים חיצוניים
* 

* 
* שלמה טירן, הקמת האיגודים המקצועיים – איל"א ואיגוד מנתחי מערכות, באתר של הלשכה לטכנולוגיות המידע בישראל

## הערות שוליים

קטגוריה:ישראל: עמותות
קטגוריה:טכנולוגיות מידע
אדם וחוה בגן עדן

**אדם וחוה בגן עדן** (באנגלית: **Adam and Eve in the Garden of Eden**) הוא ציור שמן על לוח נחושת מאת הצייר הפלמי יאן ברויגל האב, החתום ומתוארך לשנת 1615. היצירה נמצאת כיום בארמון המפטון קורט ונכללת באוסף המלכותי הבריטי.

## תיאור היצירה
הציור מציג את אדם וחוה בגן עדן כשהם מוקפים בשפע מרהיב של בעלי חיים וצמחייה. ברויגל מצייר את הסצנה ברוח המקראית שלפיה כל מין חי בעולם היה נוכח בגן עדן, שם קיבלו כולם את שמותיהם מפי אדם בלשון אוניברסלית שקודמת לבלבול הלשונות. בהתאם לכך, היצירה נראית כעין אנציקלופדיה חזותית של עולם החי, המזמינה את הצופה לזהות ולהכיר מינים שונים. נוכחים בה סוס, אריות ונמרים שמבוססים על ציוריו של רובנס, ייתכן בתוספת תצפיות נוספות ממקורות אחרים; פילים שצוירו על פי תיאורים שמיעתיים אך נשמרו בדיוק רב יחסית; וכן עופות רבים, ביניהם שלדג, ברווזים, חסידות ואווזים.

הצירוף המגוון הזה של בעלי החיים אינו נועד רק להציג ידע טבעי אלא גם לשאת משמעות סמלית. הפילים נתפסו כסמלי מידות טובות ונעמדו כמשקל־נגד לרוע המיוצג בידי הנחש המתפתל מעל חוה. השלדג שבחזית מבטא את השלום בגן עדן, שכן לפי המיתולוגיה היוונית עוף זה קינן על הים בימי רגיעה מיוחדים – מקור הביטוי "ימי ההליקון". בעלי חיים נוספים מחזקים את רעיון ההרמוניה של גן עדן: הנמר נראה משחק ליד השור, כלב ספניאל מתקרב בלא מורא לברווז, וטורפים וחיות מבויתות מתקיימים זה לצד זה בשלום.

## הנוף והאווירה
הנוף בגן עדן מתואר כדמיון פיוטי: אור בוקר רך חודר מבעד לעננים מפוזרים, ומרמז על שילוב של שמש עם ממטרים עדינים. השטח בנוי מקרחות יער ושטחי יער רצופים, עצי הפרי עמוסים בתנובה, והכול נצבע בגוונים כחולים־ירקרקים עזים. תיאור זה קרוב לתיאורים הספרותיים בני התקופה, כגון דבריו של ואן מַנדר על האביב, שהדגיש את צבעי הירוק והכחול דמויי אבני החן ואת זרימת הפלג הצלול בין גדות עשב ירוקות.

## רקע והקשרים
יאן ברויגל האב נודע בציוריו הקפדניים והמפורטים, לצד ידע רחב במדעי הטבע. הוא שימש כצייר החצר של הארכידוכסים, מה שאפשר לו גישה לגן הבוטני ולגן החיות שלהם בבריסל. בשנת 1604 ביקר בפראג, שם נחשף למנזר החיות ולספריית הזואולוגיה הידועה של הקיסר רודולף השני. חוויות אלה העניקו לו מקור בלתי נדלה לדיוקם של בעלי החיים בציוריו ולשילוב של עולם הסמלים עם עולם התצפיות.

## תולדות היצירה
הציור נרכש בידי פרדריק, נסיך ויילס, לפני יולי 1750, ומאז נכלל באוסף המלכותי הבריטי.

## הערות שוליים

קטגוריה:אדם וחוה בציורים
קטגוריה:גן עדן בציורים
קטגוריה:ציורי שמן
קטגוריה:ציורים מהמאה ה-17
קטגוריה:בעלי חיים באמנות
קטגוריה:עצים בציורים
קטגוריה:סוסים באמנות
קטגוריה:כלבים באמנות
קטגוריה:ציורים באוסף המלכותי של הממלכה המאוחדת
ארנסט פוגוסיאנץ

**אֶרנֶסט לֶבונוביץ' פוֹגוֹסְיָאנְץ** (5 ביוני 1935, צ'והוייב – 16 באוגוסט 1990) היה מחבר סובייטי-ארמני של בעיות שחמט ואטיודים. הוא חיבר כ-6,000 בעיות ואטיודים, כמעט כמו מספר האטיודים שיצר . בשנת 1988 הוענק לו התואר רב-אמן לקומפוזיציות שחמט.

 כלל 1,727 לימודים מאת פוגוסיאנץ במאגר האטיודים שלו. זה ייצג את המספר הגדול ביותר של אטיודים מכל המחברים. , אלכסיי טרויצקי ולדיסלב פרוקש היו המחברים היחידים האחרים עם יותר מ-1,000 אטיודים.

## אטיודים שחיבר
### אטיוד משנת 1964, פורסם ב-Shakhmatnaya Moskva, הלבן מתחיל וזוכה

אם במקום 5...ה1=פ נכתיר מלכה 5...ה1=מה ההמשך יהיה כך:

אטיוד משנת 1964, פורסם ב-Shakhmatnaya Moskva, הלבן מתחיל וזוכה, יוטיוב, החל מדקה 17:00

## הערות שוליים

קטגוריה:שחמטאים
ג'ון קויט ספונר

**ג'ון קויט ספונר** (באנגלית: **John Coit Spooner**; 6 בינואר 1843 – 11 ביוני 1919) היה עורך דין ופוליטיקאי חבר המפלגה הרפובליקנית מוויסקונסין, שכיהן כחבר הסנאט של ארצות הברית בשתי קדנציות: 1885–1891 ו-1897–1907. בתקופת כהונתו השנייה כיהן כיושב ראש ועדת הכללים של הסנאט ונחשב לאחד מארבעת הרפובליקנים המרכזיים שהשפיעו על רוב ההחלטות החשובות, יחד עם אורוויל פלאט, ויליאם אליסון ונלסון אולדריץ'. הוא ידוע במיוחד בחוק ספונר, שאפשר את רכישת אזור תעלת פנמה על ידי ארצות הברית.

## ביוגרפיה
ספונר נולד ב-6 בינואר 1843 בלורנסבורג שבאינדיאנה, וגדל במדיסון שבוויסקונסין. ב-1864 השלים את לימודיו באוניברסיטת ויסקונסין, ושירת בצבא האיחוד במהלך מלחמת האזרחים, תחילה כחייל רגיל ולאחר מכן כקפטן בפלוגה שגייס מחבריו לקולג'. בסיום המלחמה קיבל דרגת כבוד של מייג'ור. לאחר שירותו הצבאי שימש כסגן ומזכירו הצבאי של מושל ויסקונסין, ולמד משפטים אצל אביו עד שהוסמך כעורך דין ב-1867. הוא מונה לסגן התובע הכללי של ויסקונסין (1869–1870), קיבל תואר שני מהאוניברסיטה, ועבד בעריכת דין בתחומי מסילות הברזל ותאגידים, כששימש יועץ לחברות רכבת שונות.

ספונר כיהן בבית המחוקקים של ויסקונסין ובמועצת המנהלים של אוניברסיטת ויסקונסין. ב-1885 נבחר לסנאט, כיהן כיושב ראש ועדת התביעות, והפסיד בבחירות חוזרות ב-1891. ב-1897 נבחר שוב לסנאט, נבחר מחדש ב-1903 וכיהן בתפקיד עד 1907. במהלך כהונתו קידם את חוק ההגבלים העסקיים של שרמן, חקיקה להקמת ממשל אזרחי בפיליפינים לאחר מלחמת ארצות הברית–ספרד, והיה מחבר חוק ספונר. הוא התנגד לרפורמות פרוגרסיביות כגון בחירות מקדימות ישירות, ויריבותו המתמשכת עם סנאטור רוברט לה פולט נודעה לשמצה. ב-1907 התפטר כדי לשוב לעיסוקו המשפטי ולהבטיח עתיד כלכלי לעצמו וליורשיו.

לאחר פרישתו חזר לעסוק בעריכת דין בניו יורק והקים ב-1910 את משרד Spooner & Cotton. ספונר נפטר ב-11 ביוני 1919 במנהטן ונקבר במדיסון שבוויסקונסין. הוא היה נשוי לאני מיין והיו לו ארבעה ילדים. העיר ספונר, ויסקונסין, נקראת על שמו, והוא קיבל תוארי דוקטור לשם כבוד מאוניברסיטת ויסקונסין, ייל וקולומביה.

## קישורים חיצוניים

*
* 

קטגוריה:אמריקאים ילידי אינדיאנה
קטגוריה:בוגרי אוניברסיטת ויסקונסין–מדיסון
קטגוריה:עורכי דין אמריקאים
קטגוריה:חברי הסנאט של ארצות הברית מוויסקונסין
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1843
קטגוריה:אמריקאים שנפטרו ב-1919
American Heart World Tour

**American Heart World Tour** הוא סיבוב ההופעות השלישי של הזמר-יוצר האמריקאי בנסון בון, לתמיכה באלבום האולפן השני שלו, *[[American Heart]]* (2025). הוא החל בסיינט פול, ארצות הברית, ב-22 באוגוסט 2025, וצפוי להסתיים בסטוקהולם, שוודיה, ב-18 בנובמבר 2025. סיבוב ההופעות, המשתרע על פני 50 הופעות ברחבי צפון אמריקה ואירופה, מסמן את סיבוב ההופעות הראשון של בון בזירות.

## הכרזות
ב-5 במאי 2025, בנסון בון הודיע כי ייצא לסיבוב ההופעות עם שלושים הופעות ברחבי צפון אמריקה, ובכך יסמן את סיבוב ההופעות הראשון שלו בזירות. תאריכי המכירה המוקדמת והמכירה הכללית פורסמו במקביל. המכירות המוקדמות החלו ב-7 במאי, בעוד שהמכירות הכלליות החלו ב-9 במאי. ב-8 במאי, בון הודיע על שני תאריכים נוספים בסולט לייק סיטי עקב ביקוש גבוה. ב-30 במאי, בון הודיע על החלק האירופי של סיבוב ההופעות. המכירות המוקדמות החלו ב-3 ביוני, בעוד שהמכירות הכלליות החלו ב-5 ביוני. ב-4 ביוני, בון הודיע על תאריכים נוספים למנצ'סטר ואמסטרדם עקב ביקוש גבוה. יום לאחר מכן, הוכרז גם תאריך נוסף ללונדון. ב-19 באוגוסט, אליוט ג'יימס ריי  הוכרז כמופע החימום של המחצית הראשונה של החלק הצפון אמריקאי של סיבוב ההופעות.

## סט ליסט
רשימת השירים הזו היא מהמופע בסיינט פול, ארצות הברית, ב-22 באוגוסט 2025.

## מופעים

## ביאורים

## הערות שוליים

קטגוריה:סיבובי הופעות מ-2025
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בשוודיה
קטגוריה:סיבובי הופעות בהולנד
קטגוריה:סיבובי הופעות בגרמניה
קטגוריה:סיבובי הופעות בצרפת
קטגוריה:סיבובי הופעות בקנדה
קטגוריה:סיבובי הופעות בבלגיה
אין ברירה אחרת

**אין ברירה אחרת** (בקוריאנית: **어쩔수가없다**) הוא סרט מותחן קומדיה שחורה דרום קוריאני משנת 2025 בבימויו של פארק צ'אן-ווק המבוסס על הרומן "הגרזן" מאת דונלד וסטלייק . מככבים בו לי ביונג-הון, סון יה-ג'ין, פארק הי-סון, לי סונג-מין, יאום היי-ראן וצ'ה סונג-וון.

הסרט הוקרן בבכורה עולמית ב-29 באוגוסט 2025 בפסטיבל ונציה ה-82 במסגרת התחרות הראשית והתמודד על פרס אריה הזהב. הוא עלה לאקרנים בדרום קוריאה ב-24 בספטמבר 2025.

## עלילה
אדם בעל משפחה יוצא לחיפוש נואש אחר עבודה חדשה אחרי שפוטר מתפקידו לאחר 25 שנים.

## שחקנים
* לי ביונג-הון – יו מן-סו
* סון יה-ג'ין – לי מירי
* פארק הי-סון – צ'וי סאן-צ'ול
* לי סונג-מין – גו בומו
* יאום היי-ראן – לי ארה
* צ'ה סונג-וון – גו סיג'ו
* יו יאון-סוק – או צ'ין-הו

## הפקה
במהלך פסטיבל הסרטים הבין-לאומי של בוסאן בשנת 2009, הוכרז כי פארק צ'אן-ווק מעוניין ליצור עיבוד מחדש לסרטו של הבמאי הצרפתי קוסטה גבראס משנת 2005, "Le Couperet" ("הגרזן"), המבוסס על הרומן בעל שם זה מאת דונלד וסטלייק משנת 1997. פארק הבהיר מאוחר יותר כי קרא את הרומן והחליט לעבד אותו לפני שנודע לו על סרטו של קוסטה-גבראס, כך שהגדיר אותו יותר כעיבוד שני של הרומן המקורי מאשר רימייק של הסרט. עם זאת, הפרויקט התעכב כאשר פארק קיבל את התסריט לסרטו "סטוקר". בשנת 2012 מיד לאחר עלייתו של "סטוקר" לאקרנים אמר פארק כי הוא מתכנן להפוך את הסרט לפרויקט הבא שלו, אך הצהיר שעדין עליו לעבוד על ליהוק ומשיכת משיקיעים.

במהלך שיחה פומבית עם קוסטה-גבראס בפסטיבל הסרטים הבין-לאומי של בוסאן 2019 אמר פארק כי הוא עדיין עובד על העיבוד, תיאר אותו "פרויקט לכל החיים" והצהיר כי למרות שעדיין לא החל לצלם אותו, הוא רוצה "להפוך את הסרט הזה ליצירת המופת שלי". גבראס, שעדיין החזיק בזכויות לספר, עזר לפארק לפתח את הפרויקט והפיק אותו באמצעות חברת ההפקה שלו ושל אשתו "KG Productions". הסרט היה אמור להיות סרט בשפה האנגלית, כאשר דון מקלאר שותף לכתיבת התסריט לצד פארק.

בפסטיבל קאן 2022, פארק הצהיר שהפרויקט עדיין בפיתוח ועוקב אחר "סיפור קורע לב על גבר בגיל העמידה שאיבד את עבודתו, ועכשיו הוא צריך להביא לחם הביתה להאכיל את משפחתו. לכן, הוא נאבק בתהליך חיפוש עבודה בתחום מיוחד והופך לרוצח סדרתי."

במרץ 2024 הוכרז כי לי ביונג-הון וסון יה-ג'ין לוהקו כדמויות הראשיות בסרט, לאחר שכבר שתפו פעולה עם פארק בעבר.

הצילומים הסרט העיקריים החלו באוגוסט 2024 והסתיימו בינואר 2025.

## ביקורות
באתר Rotten Tomatoes הסרט קיבל 100 אחוזי טריות המבוססים על 79 ביקורות. באתר Metacritic עומד הסרט על ציון ממוצע משוקלל של 86 המבוסס על 20 מבקרים, נתון המצביע על 'הערכה אוניברסלית'.

## פרסים ומועמדויות

## קישורים חיצוניים
* 
* 

## הערות שוליים

קטגוריה:סרטי 2025
קטגוריה:סרטי קומדיה שחורה
קטגוריה:סרטים דרום קוריאניים
פיוטר גורצ'אקוב

הנסיך **פיוטר דמיטרייביץ' גורצ'אקוב** (ברוסית: **Пётр Дми́триевич Горчако́в**; 24 ביוני 1790 – 6 במרץ 1868) היה גנרל בצבא האימפריה הרוסית ממשפחת האצולה הרוסית גורצ'אקוב.

## ביוגרפיה
פיוטר נולד ב-24 ביוני 1790, והיה אחיו הבכור של מיכאיל דמיטרייביץ' גורצ'אקוב (1793–1861), גנרל חיל התותחנים בצבא הרוסי הקיסרי. הוא שירת תחת מיכאיל קמנסקי ומיכאיל קוטוזוב במערכה נגד טורקיה, ולאחר מכן נלחם נגד צרפת בשנים 1813–1814. בשנת 1820 דיכא מרד בקווקז, ועל שירותו הועלה לדרגת גנרל מאיור. בשנים 1825–1826 פיקד על דיוויזיית הרגלים ה-22. בשנים 1828–1829 נלחם תחת הנסיך פיטר פון ויטגנשטיין נגד הטורקים, ניצח בקרב באיידוס וחתם על הסכם השלום באדריאנופול. בשנים 1830–1836 פיקד על דיוויזיית הרגלים ה-12. בשנת 1839 מונה למושל מזרח סיביר, ובשנת 1851 פרש לחיים פרטיים.

כאשר פרצה מלחמת קרים הוא הציע את שירותיו לצאר ניקולאי, ומונה על ידו למפקד הקורפוס השישי בחצי האי קרים. הוא פיקד על הקורפוס בקרבות אלמה ואינקרמן. בשנת 1855 פרש מהצבא, וב-18 במרץ 1868 מת במוסקבה.

## קישורים חיצוניים

## הערות שוליים

קטגוריה:גנרלים בצבא האימפריה הרוסית
קטגוריה:מעוטרי פור לה מריט
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:אנשי צבא רוסים במלחמת קרים
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:ילידי 1790
קטגוריה:נפטרים ב-1868
מיכל ריבלין

**מיכל ריבלין** היא מדענית בכירה וחברת הקתדרה על שם שרה לי שופף לנוירוביולוגיה במכון ויצמן למדע, זוכת פרס בלווטניק למדענים צעירים לשנת 2019 על מחקרה בנושא המעגלים העצביים של הרשתית.

## ראשית חייה והשכלה
ריבלין נולדה בירושלים. היא שירתה בתוכנית שר-אל לפני שלמדה מתמטיקה ומדעי המחשב באוניברסיטה העברית בירושלים. היא סיימה את לימודיה בשנת 2001 והצטרפה למרכז הבין-תחומי לחישוב עצבי לצורך מחקרה לתואר שני, שם מומנה בעזרת מלגת הצטיינות. ריבלין השלימה את תואר הדוקטור שלה בשנת 2009. את מחקר הפוסט דוקטורט עשתה באוניברסיטת קליפורניה בברקלי, בה עבדה לצד מרלה פלר כעמיתה בתוכנית מדעי החזית האנושית. במהלך מחקרה הפוסט-דוקטורטיאלי היא הדגימה כי המודאליות המקודדת לתאי גנגליון ברשתית (RCGs) ניתנת לשינוי על ידי גירויים מסוימים. זה יכול לכלול RCGs רגישים לכוונון, אשר מכוונים את עצמם מחדש לאחר גירוי קצר, ו-RCGs רגישים לאור אשר משנים את הקוטביות המועדפת עליהם כאשר עוצמת האור משתנה.

## מחקר וקריירה
בשנת 2013 הצטרפה ריבלין לסגל במכון ויצמן למדע. במכון ויצמן למדע ריבלין הובילה מעבדה שחקרה חישובים דינמיים ברשתית. היא חוקרת כיצד נוירונים מפרשים את האותות הדינמיים הנשלחים על ידי הרשתית, וכיצד הם משתמשים במידע משתנה כדי לבנות תמונה חזותית קוהרנטית. היא משתמשת במיקרוסקופיית עירור דו-פוטונית, אלקטרופיזיולוגיה ופרמקוגנומיקה כדי להבין את המנגנונים המעורבים בתקשורת מהרשתית.

ריבלין מאמינה שניתן להשתמש ברשתית באבחון מוקדם של מחלות ניווניות של מערכת העצבים כמו מחלת פרקינסון. ישנן עדויות לכך שאנשים עם מחלת פרקינסון סובלים מרמות נמוכות של דופמין ברשתית. בניסיון להשתמש בכך ככלי לאבחון, ריבלין חוקרת את תגובות הרשתית לרמות שונות של דופמין. ההנחה היא שהירידה באצטילכולין המתרחשת במהלך מחלת אלצהיימר עשויה להופיע גם ברשתית. אנשים הסובלים ממחלת אלצהיימר חווים אובדן של נוירונים ברשתית. ריבלין מאמינה שבאמצעות מדידות של נוירונים ברשתית, ובמיוחד תאי אמקרין מסוג סטארברסט, ניתן יהיה לקבוע את הרמות הכולינרגיות, שבעזרתן ניתן יהיה לאבחן את מחלת אלצהיימר מוקדם.

בשנת 2019 זכה ריבלין בפרס בלווטניק למדענים צעירים במדעי החיים.

### פרסומים נבחרים
פרסומיה כוללים:

* 
* 
* 


## חיים אישיים
ריבלין נשואה לידידיה עציון, מנהל בית הספר התיכון קשת, הם הורים לארבעה ילדים.

## הערות שוליים

קטגוריה:מדעני מוח ישראלים
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:ישראליות זוכות פרסים בין-לאומיים
קטגוריה:ישראליות זוכות פרסים: מדע וטכנולוגיה
קטגוריה:ישראליות שנולדו במאה ה-20
קטגוריה:מדעניות מוח ישראליות
קטגוריה:ישראלים שנולדו במאה ה-20
קטגוריה:סגל מכון ויצמן למדע: ביולוגיה